**บทที่ 3**

**ระเบียบวิธีวิจัย**

จากการทบทวนวรรณกรรมเกี่ยวกับแนวคิดและทฤษฎีที่เกี่ยวข้อง มีกรอบแนวคิดการวิจัยดังนี้

1. **กรอบแนวคิดการวิจัย**

งานวิจัยนี้เป็นการวิจัยเชิงคุณภาพ ซึ่งตัวแปรอิสระ (ตัวแปรต้น) ได้แก่ คุณลักษณะของซอฟต์แวร์บัญชีที่ดี (บทที่ 2 ข้อ 7) ประกอบด้วย

1 คุณสมบัติของซอฟแวร์โปรแกรมบัญชี

2 ความเหมาะสมกับองค์กร

3 ราคาและความคุ้มค่าในการลงทุน

4 ความปลอดภัยและการสำรองข้อมูล

ส่วนตัวแปรตามได้แก่ โปรแกรมสำเร็จรูปทางการบัญชี (บทที่ 2 ข้อ 2, 4, 7, 8, 12) ซึ่งประกอบด้วย

1.บัญชีรายวันทั่วไป

2.บัญชีแยกประเภท

3.งบทดลอง

4.งบดุล

5.งบกำไรขาดทุน

ปรียนันท์ วรรณเมธี(2554) ; จารุณี อภิวัฒน์ไพศาล (2554) ; นภาพร ลิขิตวงศ์ขจร และไพลิน ตรงเมธีรัตน์ (2551) ได้กล่าวสรุปเกี่ยวกับปัจจัยที่มีผลต่อการจัดหาโปรแกรมทางการบัญชีว่า ต้องคำนึงถึงความเหมาะสมกับกิจการ คุณสมบัติของซอฟต์แวร์ ราคา ความง่ายในการใช้งาน ผู้บริหารต้องเลือกโปรแกรมที่สามารถตอบสนองต่อความต้องการใช้งาน การเลือกโปรแกรมบัญชีที่เหมาะสมกับธุรกิจจะช่วยเพิ่มประสิทธิภาพในการทำงาน ทำให้ประหยัดเวลา ลดทรัพยากรมนุษย์ ช่วยลดต้นทุนการดำเนินงานทำให้ประหยัดกระดาษและลดความผิดพลาดที่

อาจเกิดขึ้นจากการทำงาน ซึ่งโปรแกรมต้องมีคุณลักษณะสามารถจัดทำบัญชีแยกประเภทและสมุดรายวันครบถ้วน และเหมาะกบขนาดและประเภทของกิจการและมีระบบที่รองรับ การผ่านรายการที่กิจการสามารถเลือกใช้ให้เหมาะสมกับรายการบัญชีนั้น ๆ มีหลักฐานในการตรวจสอบ การบันทึกบัญชี มีระบบควบคุมการนำเข้า การระมวลผล และผลลัพธ์เพื่อให้สารสนเทศทางการบัญชีมีความถูกต้องครบถ้วนเชื่อถือได้ มีการป้องกันการเข้าถึงข้อมูลและสำรองข้อมูลเมื่อคอมพิวเตอร์ขัดข้อง

1. **ขอบเขตของการวิจัย**

- ประชากร : ผู้บริหาร เจ้าหน้าที่ทั้งหมด ที่เกี่ยวข้องทั้งหมดของวิทยาลัยนวัตกรรมการจัดการ

- กลุ่มตัวอย่าง : ใช้วิธีการเลือกแบบเฉพาะเจาะจง โดยเลือกเฉพาะผู้บริหารและผู้ที่เกี่ยวข้องการงานด้านบัญชี จำนวน 12 คน

1. **วิธีการวิจัย**

ศึกษาที่มาและความสำคัญของการวิจัยเพื่อทำให้ทราบถึงปัญหาและประโยชน์ของงานวิจัย จากนั้นจึงทบทวนวรรณกรรมและงานวิจัยที่เกี่ยวข้องเพื่อนำมาประยุกต์ใช้กับงานวิจัยได้อย่างเหมาะสม ในส่วนของระเบียบวิธีวิจัย ได้มีการกำหนดกรอบแนวความคิด ตัวแปรต้น ตัวแปรตาม และในส่วนของขอบเขตของการวิจัย ได้มีการกำหนดประชากร และกลุ่มตัวอย่าง โดยใช้การสุ่มแบบเฉพาะเจาะจงโดยเลือกเฉพาะผู้บริหารและผู้ที่เกี่ยวข้องกับการทำบัญชี แล้วจึงใช้การสัมภาษณ์เชิงลึก เป็นการสัมภาษณ์แบบตัวต่อตัว จากนั้นจึงนำข้อมูลมาวิเคราะห์และออกแบบพัฒนาโปรแกรมทางบัญชีที่เหมาะสมกับวิทยาลัยนวัตกรรม และสรุปผลการวิจัย

1. **เครื่องมือในการวิจัย**

การศึกษาครั้งนี้ใช้วิธีการวิจัยเชิงคุณภาพ ซึ่งใช้การสัมภาษณ์แบบตัวต่อตัว ( face to face interview ) เป็นการรวบรวมข้อมูลโดยการสนทนา สอบถามปากเปล่า โดยมีการบันทึกข้อมูลในแบบสัมภาษณ์ ซึ่งควรต้องกำหนดประเด็นการสัมภาษณ์ไว้ล่วงหน้า ข้อมูลที่ได้เป็นข้อมูลเชิงคุณภาพ โดยที่ผู้ถูกสัมภาษณ์จะเป็นพนักงานของวิทยาลัยนวัตกรรมที่จำเป็นและต้องการใช้ซอฟแวร์โปรแกรมบัญชีในการทำงานให้มีประสิทธิภาพมากยิ่งขึ้น

1. **การวิเคราะห์ข้อมูลและสถิติที่ใช้**

วิเคราะห์ข้อมูลที่ได้จากการสัมภาษณ์ผู้บริหารและพนักงานบัญชี โดยใช้สถิติเชิงพรรณนา ค่าสถิติที่ใช้ในการวิเคราะห์คือ ความถี่ และค่าร้อยละ